La Policia Local es dota amb una màquina d'ozó gràcies a la donació altruista d'una empresa
02 de abril de 2020

La Policia Local de l'Eliana compta des de hui amb una màquina d'ozó que permet desinfectar les instal·lacions de la reguarda, equips de treball, vehicles de patrulla i fins i tot la roba dels agents per a evitar la propagació del coronavirus.

La iniciativa ha partit de l'empresa Sidlhogar que treballa amb el sistema neteja ecològica per ozó, totalment eficaç en l'eliminació de bacteris i microorganismes contaminants capaç de desinfectar qualsevol superfície.

L'alcalde de l'Eliana, Salva Torrent, acompanyat per alguns membres del cos de la Policia Local, ha sigut l'encarregat de rebre el dispositiu de mans de dos treballadors elianers de l'empresa, a qui ha mostrat el seu agraïment. “Aquest tipus d'iniciatives parlen per si soles del costat més solidari de persones i empreses que busquen pal·liar els efectes provocats pel COVID-19”, ha declarat el primer edil.